Maart | 2015 | Die Oerknal van die liefde
God se gedig T T Cloete
By Riette ¶ Posted in Afrikaanse gedigte, Afrikaanse skrywers	¶ Tagged God se gedig, T T Cloete	¶ Lewer kommentaar
Vanoggend, so in my haas om klaar te maak om betyds by die werk te wees, vang my oog 'n insetsel op Kyknet – 'n onderhoud, of gesprek, met die skrywer en digter,T T Cloete. Wat my eerste opgeval het, was hoe oud hy geword het en dat hy in 'n rolsoel was.
Maar toe hoor ek sy woorde: " Soms wil ek nie gaan slaap nie; dis te lekker om te lewe! Mens moet jou verwonder aan die lewe."
Toe oor dinge wat hom bekommerd maak: "Dinge buite my beheer soos die petrolprys wat opgaan; lewenskostes wat opgaan; mediese kostes wat opgaan."
Op sy webwerf skryf hy dan ook die volgende wat pragtig by sy woorde van vanoggend aansluit:
Ek dink as jy net geluk en vreugde ken, net voldoening, net vervulling, sal jou bestek maar klein wees. Jy kort hierdie ding wat die Engelse noem: ' the equilibrium of opposites'. In my gedigte is daar jubeling, vreugde, maar nie net dit nie. Dit alleen . . . nee."
Foto met vergunning aan Brenda Veldtman Photography. Gaan besoek gerus haar webblad en kyk na haar deernisvolle portretfotografie van Prof T T Cloete en ander.